නාගොඩ ගොවිජන සේවා බලප්‍රදේශයට අයත් කපුහේන සහ උග්ගල්බඩ කොට්ඨාසයන්හි කුඹුරු ඉඩම්වලින් අනවසරයෙන් කිරි මැටි ලබාගැනීම නිසා ගැටලු රැසක් ඇතිවී තිබේ.මේ කොට්ඨාස දෙකටම අයත්වන උක්කොටුව කුඹුරු යාය අක්කර 35කින් පමණ යුක්ත වේ.මේ සම්බන්ධයෙන් කරුණු දක්වන කපුහේන එක්සත් ගොවි සංවිධානයේ උප සභාපති එස්. ඩී. නන්දසිරි මහතා යායේ ගොවීන් මුහුණපා ඇති තත්ත්වය මෙසේ විස්තර කළේය.නාගොඩ ගොවිජන සේවා මධ්‍යස්ථානයෙන් හෝ කොට්ඨාසවල කෘෂිකර්ම පර්යේෂණ හා නිෂ්පාදන සහකාර නිලධාරීන්ගේ හෝ ගොවි සංවිධානයේ අනුමැතියක් මේ සඳහා ලබා නොගනී.පිඟන් කර්මාන්තය සඳහා මෙසේ කිසිදු අනුමැතියකින් තොරව අඩි 35, අඩි 40 තරම් ගැඹුරු වළවල් කපමින් මෙසේ කිරිමැටි ලබාගැනීම නිසා වී වගාවට අවශ්‍ය ජලය සතියෙන් දෙකෙන් සිඳීයයි.වෙනදා මාස ගණන් පවතින්නා වූ ජලය සිඳී යෑමෙන් වී වගාවෙන් සාරවත් අස්වැන්න ලබාගැනීමටද මේ තත්ත්වය බාධාවක් වී තිබේ.